אברהם בירמן

אברהם בירמןבאנגלית: Avraham Birman (6 באוגוסט 1923 – 18 באוגוסט 1982) היה מתרגם שירה ופרוזה מאנגלית לעברית ומתרגם שירה עברית חדשה מעברית לאנגלית.פרופ' יוסף נוימן, שהיה פרופסור לביולוגיה באוניברסיטת תל אביב, סיפר בעיתון הארץ: "לפני שנים הכרתי את אברהם בירמן, כששאלתי אותו מה מקצועו, הוא השיב "אין לי מקצוע", "בקטריולוג זה מקצוע, ואני רק מתרגם" (מוסף "ספרים", 19 בספטמבר 2007).

 ביוגרפיה 
בירמן נולד בעיר אודסה. עלה לארץ ישראל ב־1925. למד בבית הספר הריאלי בחיפה .בהמשך שירת בצבא הבריטי ואחר כך בצה״ל. למד לימודים אקדמיים באוניברסיטה העברית בירושלים.

עיקר עיסוקו כמתרגם היה בתרגומי שירה ופרוזה מאנגלית ובתרגום שירה עברית חדשה לאנגלית. תרגם עשרות ספרים מהספרות האנגלית והספרות האמריקאית למבוגרים, לילדים ונוער.

ב-1968 הוציא אנתולוגיה של שירה עברית מודרנית מתורגמת לאנגלית, שאת ההקדמה לה כתב משה שרת.

כתב מספר שירים בעברית. אחד מהם, השיר "גרישא קשישא" התפרסם במחזמר הישראלי הראשון, "פשיטה בכפר...", מאת אהרן מגד, שהיה ידוע גם בשם "העיקר ובת האיכר", ולימים קיבל את השם "5:5" ("חמש חמש"), קומדיה מוזיקלית, שעניינה - קורות יחידת חיילים, שאומצה על-ידי מושב עובדים.

 חיים אישיים 
היה נשוי פעמיים: בתחילה לאהובה לבית ירושלמי (שנקראה אחרי נישואיה השניים אהובה דוניבסקי, 2013-1921), שהייתה בת למשפחה ותיקה בארץ שמוצאה מחברון, ושהייתה מורה בבית ספר יסודי. מנישואין אלה היה אב לבן אחד, אמנון בירמן, סופר ומחבר תשבצי היגיון.

לאחר שהתגרש נישא פעם שנייה להדסה (בירמן) לבית שפירא (2010-1932), שהייתה גם היא מתרגמת. מנישואיו השניים היה אב לשני ילדים נוספים.

התגורר בירושלים ובה גם נפטר בכ״ט באב תשמ״ב, 18 באוגוסט 1982, והובא לקבורה בהר המנוחות בירושלים.

 מבחר מתרגומיו 

 ספרות יפה מתורגמת לעברית 
 שטפן היים, נושאי צלב החופש, הוצאת טברסקי, 1950
 מארק טוויין, וילסון הטמבל, הוצאת צ'צ'יק, שנה לא ידועה
 מארק טוויין, הקלברי פין, י' צ'צ'יק, 1950
 הווארד פאסט, הגבול האחרון, ספרית פועלים, 1952
 הרמן ווק, מרג'ורי מורנינגסטאר, הוצאת דרור, 1956
 אירווין שו, כפירי אריות, ספרי גדיש, 1958
 אדמונדו דה אמיצ'יס, הלב: ספר לבני הנעורים, הוצאת ברונפמן וספרי אייל, ?196
 אוסקר ויילד, תמונת דוריאן גריי, עם עובד, 1960
 ר. ק. נראיין, ציפיה למהאטמה, עם עובד, 1961
 לורנס דארל, ז'וסטין, מ. מזרחי, 1968
 צ'ארלס דיקנס, שתי ערים, מ. מזרחי, 1975
 דניאל דפו, רובינזון קרוזו, עם עובד, 1975
 איין ראנד, אנו החיים, מ. מזרחי, 1977 (תרגמה: שושנה עין גד, ערך: אברהם בירמן)
 דייוויד הרברט לורנס, נשים אוהבות, זמורה, ביתן, מודן, 1980
 רודיארד קיפלינג, האור שכהה, מסדה, 1980
 פרל בק, האדמה הטובה, מ. מזרחי, 1987

 ספרי עיון מתורגמים לעברית 

 רייצ'ל קרסון (רחל ל' קארסון), הים הסובב אותנו, הוצאת טברסקי, תשט"ו
 שלום יעקב כהן, חלוציות וחיי הספר בספרות ארצות הברית, הוצאת יחדיו, 1962

 מרגרט מיד, גבר ואישה, הוצאת מסדה, 1964

 שירה עברית מתורגמת לאנגלית 
,Avraham Birman, David Avidan, Megaovertone: selected poems, 1952-1966, London, The Thirtieth Century, 1966

מבחר משירי דוד אבידן שבירמן ואבידן תרגמו יחד לאנגלית.אמנון בירמן מספר על ספר זה:" אבא שלי... אהב מאוד את שירת אבידן. בשנת 1966 יצא לאור ספר של מבחר שירי אבידן מתורגמים לאנגלית בידי אבי ובידי אבידן עצמו. הספר נקרא "Megaovertone", ואבי נהג להתבדח ולומר שהשם מגלם בעת ובעונה אחת את המגלומניה של אבידן ואת האוברטון של בירמן" (אמנון בירמן, אחד מאוזן, הוצאת הדרך לגיהנום, 2004, עמ' 190).

,Avraham Birman (editor), Moshe Sharett (writer of foreword), An anthology of modern Hebrew poetry,

London, Abelard-Schuman, 1968

מבחר שירים עבריים שבירמן, בחר, תרגם לאנגלית וערך.

 קישורים חיצוניים 





משיריו:



מתרגומיו:







 הערות שוליים 

קטגוריה:ישראלים ילידי ברית המועצות
קטגוריה:בוגרי בית הספר הריאלי
קטגוריה:מתרגמים ישראלים
קטגוריה:מתרגמים מאנגלית לעברית
קטגוריה:מתרגמים מעברית לאנגלית
קטגוריה:ירושלים: אישים
קטגוריה:יהודים הקבורים בהר המנוחות
קטגוריה:ישראלים שנולדו ב-1923
קטגוריה:ישראלים שנפטרו ב-1982